วันอาทิตย์ที่ 23 พฤษภาคม 2564
อก. จับมือ พณ. แก้ปัญหาราคาเหล็กแพง หวั่นกระทบต้นทุนผู้ประกอบการ สั่งดูแลผู้ผลิต ไม่ให้สินค้าขาดตลาด
กระทรวงอุตสาหกรรม จับมือกับกระทรวงพาณิชย์ เร่งแก้ไขปัญหาราคาเหล็กแพง บรรเทาผลกระทบต้นทุนผู้ประกอบการทั้งอุตสาหกรรมหลักและอุตสาหกรรมต่อเนื่อง หวั่นกระทบอุตสาหกรรมก่อสร้าง หลังราคาเหล็กในตลาดโลกมีการปรับราคาสูงขึ้นอย่างต่อเนื่อง
กระทรวงอุตสาหกรรม(อก.)จับมือกับกระทรวงพาณิชย์(พณ.)เร่งแก้ไขปัญหาราคาเหล็กแพงบรรเทาผลกระทบต้นทุนผู้ประกอบการทั้งอุตสาหกรรมหลักและอุตสาหกรรมต่อเนื่องหวั่นกระทบอุตสาหกรรมก่อสร้างหลังราคาเหล็กในตลาดโลกมีการปรับราคาสูงขึ้นอย่างต่อเนื่องให้ความมั่นใจกำลังการผลิตอุตสาหกรรมเหล็กในประเทศเพียงพอไม่ขาดตลาดพร้อมเน้นสร้างมูลค่าเพิ่มให้ผลิตภัณฑ์พัฒนากระบวนการผลิตให้มีคุณภาพได้มาตรฐานและเป็นมิตรสิ่งแวดล้อม
นายกอบชัยสังสิทธิสวัสดิ์ปลัดกระทรวงอุตสาหกรรมกล่าวว่าตามที่นายกรัฐมนตรีได้มีข้อสั่งการในการประชุมคณะรัฐมนตรีเมื่อวันที่27เมษายน2564ให้กระทรวงอุตสาหกรรมและกระทรวงพาณิชย์ดูแลปัญหาราคาเหล็กที่เพิ่มสูงขึ้นในช่วงที่ผ่านมาเพื่อลดบรรเทาและผลกระทบต่อต้นทุนการประกอบการอุตสาหกรรมที่มีเหล็กเป็นวัตถุดิบหลักเพื่อไม่ให้กระทบทั้งอุตสาหกรรมหลักและอุตสาหกรรมต่อเนื่องซึ่งอาจจะส่งผลต่อการจ้างแรงงานต่อไปนั้นกระทรวงอุตสาหกรรมและกระทรวงพาณิชย์จึงได้ประชุมหารือกับทุกฝ่ายที่เกี่ยวข้องรวมทั้งผู้ประกอบการทั้งกลุ่มผู้ใช้และกลุ่มผู้ผลิตเหล็กเพื่อหาทางแก้ไขผลกระทบที่เกิดจากสถานการณ์ดังกล่าวอย่างเร่งด่วนโดยมีข้อสรุปร่วมกันเรื่องการแก้ปัญหาราคาที่กระทบต้นทุนของผู้ใช้เหล็กเป็นหลักคือกลุ่มก่อสร้างที่เสนองานกับหน่วยงานภาครัฐจะมีการพิจารณาทบทวนตัวเลขค่าKหรือดัชนีที่ใช้วัดการเปลี่ยนแปลงของค่างานของงานโครงการภาครัฐระหว่างหน่วยงานภาครัฐกับสมาคมอุตสาหกรรมก่อสร้างไทยทั้งในด้านการสืบราคาจำหน่ายและการกำหนดค่าKให้สะท้อนกับราคาในตลาดยิ่งขึ้นรวมทั้งจัดทำBusiness Matchingระหว่างผู้ผลิตและผู้ใช้เหล็กเพื่อวางแผนการใช้และการผลิตร่วมกันและขอความร่วมมือผู้ผลิตและผู้จำหน่ายเหล็กตรึงราคาและจำหน่ายสินค้าเหล็กในราคาที่สอดคล้องต้นทุนที่แท้จริงโดยกรมการค้าภายในจะติดตามสถานการณ์ต้นทุนการนำเข้าและราคาจำหน่ายอย่างใกล้ชิด
ปลัดกระทรวงอุตสาหกรรมกล่าวเพิ่มเติมว่าอุตสาหกรรมเหล็กเป็นหนึ่งในอุตสาหกรรมที่อยู่ในแผนการพัฒนาตามแนวคิดเศรษฐกิจหมุนเวียนหรือCircular EconomyตามนโยบายBCG Economyของรัฐบาลตามแนวทางการพัฒนาเศรษฐกิจภายใต้แนวคิดเศรษฐกิจชีวภาพเศรษฐกิจหมุนเวียนและเศรษฐกิจสีเขียว(Bio-Circular-Green: BCG Economy)ในส่วนของกระทรวงอุตสาหกรรมได้มอบหมาย4หน่วยงานหลักทั้งสำนักงานมาตรฐานผลิตภัณฑ์อุตสาหกรรม(สมอ.)สำนักงานเศรษฐกิจอุตสาหกรรม(สศอ.)กรมส่งเสริมอุตสาหกรรม(กสอ.)และกรมโรงงานอุตสาหกรรม(กรอ.)ให้เข้าไปดูแลผู้ประกอบการอุตสาหกรรมเหล็กอย่างใกล้ชิดพร้อมกำชับหน่วยงานกำกับดูแลให้ผู้ประกอบการอุตสาหกรรมเหล็กเร่งพัฒนาประสิทธิภาพโดยนำเทคโนโลยีและนวัตกรรมเข้ามาใช้ในการปรับปรุงกระบวนการผลิตเพื่อสร้างมูลค่าเพิ่มให้ผลิตภัณฑ์ตลอดจนใช้ทรัพยากรอย่างมีประสิทธิภาพและเป็นมิตรกับสิ่งแวดล้อม
“ผู้ผลิตเหล็กโดยสมาคมเหล็กฯยืนยันว่าจากสถานการณ์การผลิตและจำหน่ายเหล็กในประเทศไทยปัจจุบันมีการผลิตประมาณร้อยละ30ของกำลังการผลิตที่สามารถผลิตได้ปัญหาการขาดแคลนสินค้าเหล็กในประเทศไทยจะไม่เกิดขึ้นถึงแม้ว่าจะมีความต้องการใช้เพิ่มเติมจากกลุ่มผู้บริโภคที่หันกลับมาใช้สินค้าเหล็กในประเทศแทนเพื่อลดการนำเข้าสำหรับดัชนีอุตสาหกรรมเหล็กและเหล็กกล้าขั้นมูลฐานของเดือนมีนาคม2564ที่ผ่านมามีการขยายตัวเพิ่มขึ้นร้อยละ19.19เมื่อเทียบกับช่วงเดียวกันของปีก่อนจากเหล็กแผ่นรีดเย็นเหล็กเคลือบสังกะสีเหล็กลวดเหล็กรูปพรรณรีดร้อนและเหล็กเส้นกลมเป็นหลักโดยได้รับอานิสงส์จากปริมาณเหล็กในตลาดโลกลดลงและเป็นช่วงที่สถานการณ์เศรษฐกิจทั่วโลกเริ่มมีการฟื้นตัวทางเศรษฐกิจดีขึ้นความต้องการใช้เหล็กของโลกจึงปรับตัวสูงขึ้นไปด้วยทำให้ราคาเหล็กโลกปรับตัวสูงขึ้นตามกลไกของตลาดโลก”ปลัดกระทรวงอุตสาหกรรมกล่าวปิดท้าย